Εκλογή ΚΕ από τα μέλη ΚΑΙ το συνέδριο

Για μια σύνθεση Κεντρικής Επιτροπής (ΚΕ), που θα είναι πανελλαδικά **πιο αντιπροσωπευτική**, θα αποτυπώνει σε μεγαλύτερο βαθμό και άμεσατην **πραγματική βούληση των μελών** από τα διακριτά όργανα του κόμματος (ΟΜ - Νομαρχιακή - Συνέδριο), **θα βελτιώνει τη λειτουργία των τάσεων**, ως ομάδων κατά βάση προβληματισμού και όχι μηχανισμών και στην κατεύθυνση **σύνθεσης των απόψεων** για εκλογή από το Συνέδριο ή από τα Μέλη, η ΟΜ Μηχανικών Α’ Θεσσαλονίκης καταθέτει την παρακάτω πρόταση.

* **Το 50%** των μελών της ΚΕ **εκλέγεται από το Συνέδριο** με ενιαίο ψηφοδέλτιο.
* **Το 50%** των μελών της ΚΕ **εκλέγεται** ταυτόχρονα με τη διαδικασία εκλογής των αντιπροσώπων στο Συνέδριο **ανά Νομαρχιακή Επιτροπή (ΝΕ),** με ενιαίο ψηφοδέλτιο, σε αριθμό ανάλογο της δύναμης των μελών του κόμματος σε αυτήν **και εξασφάλιση της εκπροσώπησης όλων των ΝΕ με τουλάχιστον ένα (1) μέλος.** Οι υποψήφιοι είναι υποχρεωμένοι να καταθέτουν Βιογραφικό Σημείωμα, το οποίο τίθεται υπόψη όλων των ΟΜ εγκαίρως. Οι εκλεγέντες συμμετέχουν ως αντιπρόσωποι στο Συνέδριο, αφαιρούμενοι ως αριθμός από τον αριθμό που δικαιούται να εκλέξει η ΟΜ στην οποία ανήκουν.

Από το 50% των μελών της ΚΕ (π.χ. 125=250/2), αφαιρείται αριθμός ίσος με το σύνολο των ΝΕ (π.χ. 60).Το υπόλοιπο (Υ=65=125-60), κατανέμεται αναλογικά στις ΝΕ, όπως προκύπτει από το κλάσμα, αριθμός μελών σε κάθε ΝΕ (ΑΜΝΕ), δια του συνολικού αριθμού των μελών του κόμματος (ΑΜΚ), πολλαπλασιαζόμενο επί τον συγκεκριμένο αριθμό, δηλαδή ΑΜΝΕ/ΑΜΚ\*Υ. Οι αδιάθετες θέσεις κατανέμονται στις ΝΕ που εμφανίζουν το μεγαλύτερο δεκαδικό υπόλοιπο.